Min datters far og jeg blev skilt i sommeren 2022. Siden skilsmissen har min eksmand ikke haft samvær alene med vores datter. Jeg besøgte ham med pigen en gang om ugen de første måneder, for at sikre at de så hinanden. Men siden januar 2023 har de kun set hinanden om søndagen, hvor hun går til dans – og det er kun i 15-20 minutter, og jeg er der også altid. Det er ikke hver søndag, for min eksmand kan have andre planer, og da danseskolen var lukket i halvanden måned hen over sommeren, så han hende slet ikke. Han har ikke på noget tidspunkt bedt om at være sammen med hende alene, og han har ikke været i hendes institution, efter vi er blevet skilt. Han betaler ikke børnepenge, og vi har fælles forældremyndighed. Nu har han fået en ny kæreste, og jeg kan frygte, hvad det kommer til at betyde. Vil han pludselig kræve at have sin datter hver anden uge? Vores datter var lige fyldt 2 år, da vi blev skilt. Nu er hun knap 3,5 år. Hvad gør jeg? Hvordan vil jeg stå i en sag om fuld forældremyndighed?